ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1589/00

υποβολή: Martin Callanan (PPE-DE) προς την Επιτροπή

(19 Μαΐου 2000)

Θέμα: Ανταγωνισμός

Συμφωνεί η Επιτροπή ότι η Αρχή της Ενότητας της Αξιοποίησης στο πλαίσιο του νόμου για τον Προγραμματισμό του Τουρισμού, άρθρο 38, εδάφιο 4, στις Καναρίους Νήσους, στρέφεται σαφώς κατά του ανταγωνισμού, ως προς τα ακόλουθα σημεία:

1. Στις εγκαταστάσεις που παρέχουν στέγαση, η ανάληψη τουριστικής δραστηριότητας πρέπει να πραγματοποιείται σύμφωνα με την Αρχή της Ενότητας της Αξιοποίησης.

2. Λόγω του συγκεκριμένου Νόμου, ο όρος Ενότητα της Αξιοποίησης γίνεται κατανοητός, ως η ανάγκη να είναι αποδεκτή μία μόνο ονομαστική εταιρεία για κάθε συγκρότημα σε ό, τι αφορά την τουριστική αξιοποίηση.

Ο νόμος, στην πραγματικότητα απαγορεύει σε μεμονωμένους ιδιοκτήτες να καθορίζουν το κόστος ενοικίασης των καταλυμάτων τους και επιπλέον, τιμωρεί με πρόστιμο εκείνους τους ιδιοκτήτες που επιθυμούν να κάνουν προσωπική χρήση της συγκεκριμένης ακίνητης περιουσίας.

Απάντηση του κ. Monti εξ ονόματος της Επιτροπής

(20 Ιουνίου 2000)

Το Αξιότιμο Μέλος αναφέρεται σε ένα μέρος της νομοθεσίας των Καναρίων Νήσων. Η Επιτροπή κατανοεί ότι πρόκειται για το νόμο αριθ. 7/1995 της 6ης Απριλίου 1995, που θεσπίζει ορισμένους κανόνες για τις τουριστικέςπηρεσίες στους Καναρίους Νήσους. Το Αξιότιμο Μέλος διερωτάται κατά πόσο η Επιτροπή συμφωνεί ότι η συγκεκριμένη διάταξη αντιβαίνει στους κανόνες του ανταγωνισμού. Η διάταξη αυτή προβλέπει ουσιαστικά μια ενιαία διαχείριση και ορισμένα κοινά κριτήρια για την ενοικίαση των διαμερισμάτων σε τουρίστες ενός συγκροτήματος. Ο σκοπός είναι η εξασφάλιση της καλής ποιότητας τωνπηρεσιών προς τους τουρίστες. Η καθορισμός των τιμών όπως επίσης και άλλες εμπορικές πτυχές δενπάγονται στο πεδίο του συντονισμού.

Οι κοινοτικοί κανόνες περί ανταγωνισμού (άρθρα 81 και 82 (πρώην άρθρα 85 και 86) της συνθήκης ΕΚ αφορούν την κατάργηση των συμφωνιών μεταξύ επιχειρήσεων οι οποίες περιορίζουν τον ανταγωνισμό(συμφωνίες για την καθορισμό των τιμών μεταξύ ανταγωνιστών) και την κατάχρηση της δεσπόζουσας θέσης. Η εφαρμογή του άρθρου 10 (πρώην άρθρο 5) ή, σε περίπτωση δημόσιων επιχειρήσεων και επιχειρήσεων με αποκλειστικά δικαιώματα, του άρθρου 86 (πρώην άρθρο 90) της συνθήκης ΕΚ, σε συνδυασμό με ένα από τα προαναφερθέντα άρθρα, επιτρέπει στην Επιτροπή να παρέμβει ακόμα και σε περιπτώσεις κατά τις οποίες το κράτος μέλος επιβάλει ή παροτρύνει μια τέτοια συμπεριφορά. Υπενθυμίζεται εντούτοις ότι οι κοινοτικοί κανόνες περί ανταγωνισμού μπορούν να εφαρμοστούν εάν μόνο οποτιθέμενος περιορισμός είναι ικανός να επηρεάσει σημαντικά το εμπόριο μεταξύ των κρατών μελών.

Παρά το ότι η Επιτροπή επιθυμεί να εξετάζει κάθε καταγγελία που τίθεταιπόψη της, της είναι αδύνατο, λόγω της έλλειψης περαιτέρω πληροφοριών, να συμμεριστεί την άποψη του Αξιότιμου Μέλους ότι η διάταξη στην οποία αναφέρθηκε αντιτίθεται στους κοινοτικούς κανόνες ανταγωνισμού. Από τις διαθέσιμες πληροφορίες φαίνεται ότι ο νόμος δεν είναι σε θέση να προκαλέσει αντιανταγωνιστική συμπεριφορά η οποία θα αποτελούσε παραβίαση των κοινοτικών κανόνων περί ανταγωνισμού.
ΓΡΑΠΤΗ ΕΡΩΤΗΣΗ E-2499/00

υποβολή: Jorge Hernndez Mollar (PPE-DE) προς την Επιτροπή

(2 Αυγούστου 2000)

Θέμα: Διακρίσεις με βάση την ηλικία για την εκμάθηση ξένων γλωσσών

Πρέπει κανείς να είναι 14 χρονών για να μπει και να ξεκινήσει σπουδές στην Επίσημη Σχολή Ξένων Γλωσσών της Marbella στην ισπανική περιφέρεια της Ανδαλουσίας, επειδή, όπως ορίζει η Επίσημη Εφημερίδα της Περιφερειακής Κυβέρνησης, η ιδανική ηλικία για να ξεκινήσει κάποιος τέτοιου είδους σπουδές είναι τα 14 χρόνια.

Λόγω αυτής της διάταξης, συνολικά 416 άτομα δεν μπόρεσαν να εξασφαλίσουν πρόσβαση σε ορισμένα από τα τμήματα που προσφέρει η σχολή αυτή, της οποίας η νέα κανονιστική ρύθμιση δίνει προτεραιότητα στους μαθητές 14, 15 και 16 χρονών.

Δεδομένου ότι το κριτήριο αυτό συνιστά κατάφωρη παραβίαση των θεμελιωδών δικαιωμάτων που κατοχυρώνονται με συνταγματικά κείμενα για όλους τους πολίτες των χωρών μελών της ΕΕ και δεν είναι δυνατόν να επικαλεστεί κάποιος λόγους, όπως π.χ. την ηλικία, δεν θεωρεί η Επιτροπή ότι θα ήταν σκόπιμο να λάβει μέτρα για την τροποποίηση των προαναφερθέντων κριτηρίων που εισάγουν διακρίσεις και να εξασφαλίσει την ισότητα πρόσβασης σε όλους τους πολίτες που επιθυμούν να μάθούν γλώσσες, στο προαναφερθέν εκπαιδευτικό ίδρυμα, χωρίς η ηλικία τους να αποτελεί ανυπέρβλητο εμπόδιο;

Απάντηση της κας Reding εξ ονόματος της Επιτροπής

(25 Σεπτεμβρίου 2000)

Κατ' εφαρμογήν του άρθρου 149 (πρώην άρθρου 126) της συνθήκης ΕΚ, η Κοινότητα συμβάλλει στην ανάπτυξη παιδείαςψηλού επιπέδου, ιδίως στον τομέα της εκμάθησης και της διάδοσης των γλωσσών των κρατών μελών. Ωστόσο, η ευθύνη για το περιεχόμενο της παιδείας και την οργάνωση του εκπαιδευτικού συστήματος παραμένει στα κράτη μέλη. Η θέσπιση ελάχιστου ορίου ηλικίας για την πρόσβαση σε σχολή ειδίκευσης στις γλώσσες, σε ένα πλαίσιο κατά το οποίο οι σπουδαστές των άλλων σχολών έχουν πρόσβαση στη διδασκαλία γλωσσών, ανήκει στην εθνική αρμοδιότητα.

Η Επιτροπή δρα στον τομέα της εκπαίδευσης και της εκμάθησης των γλωσσών ιδίως μέσω των ενεργειών Lingua, οι οποίες επικεντρώνονται στην εκπαίδευση και την εκμάθηση των γλωσσών, ξεκίνησαν το 1989 και ενσωματώθηκαν στη συνέχεια στα προγράμματα εκπαίδευσης και κατάρτισης Σωκράτης και Leonardo.

Το λευκό βιβλίο της Επιτροπής του Νοεμβρίου 1995 για την εκπαίδευση και την κατάρτιση Διδασκαλία και μάθηση: προς την κοινωνία της γνώσης(1) περιλαμβάνει στους στόχους του τη γνώση τριων κοινοτικών γλωσσών.

(1) COM(95)590 τελικό.
ΓΡΑΠΤΗ ΕΡΩΤΗΣΗ E-1198/00

υποβολή: Daniel Varela Suanzes-Carpegna (PPE-DE) προς την Επιτροπή

(12 Απριλίου 2000)

Θέμα: Εισαγωγές στην ΕΕ κονσερβών σαρδέλας προέλευσης Βενεζουέλας και Περού

Σύμφωνα με τα όσα προβλέπονται στο άρθρο 2 του Κανονισμού του Συμβουλίου 2136/89(1) της 21ης Ιουνίου 1989, με τον οποίον θεσπίζονται κοινοί κανόνες εμπορίας για τις κονσέρβες σαρδέλας, μπορούν να κυκλοφορήσουν στην αγορά ως κονσέρβες σαρδέλας και να λάβουν την ονομασία πώλησης που αναφέρεται στο άρθρο 7, τα προϊόντα που πληρούν, μεταξύ άλλων, την προϋπόθεση να έχουν παρασκευασθεί αποκλειστικά και μόνο από το είδος Sardina Pilchardus Walbaum.

Τα είδη που ικανοποιούν αυτή την προϋπόθεση είναι αυτά που ανήκουν στις δασμολογικές κλάσεις:

- 0302.61.10 (Σαρδέλες Pilchardus νωπές ή κατεψυγμένες)

- 0303.71.10 (Σαρδέλες Pilchardus κατεψυγμένες)

Μόνο από αυτά τα είδη θα λαμβάνονται οι κονσέρβες σαρδέλας που θα μπορούν να χαρακτηρίζονται κονσέρβες σαρδέλας και θα είναι εκείνα τα προϊόντα που θα περιλαμβάνονται στις δασμολογικές κλάσεις 1604.13.11.20 και 1604.13.19.20.

Θα μπορούσε να αναφέρει η Επιτροπή ποια μέτρα λαμβάνονται για να εφαρμοσθεί επακριβώς η προαναφερθείσα κοινοτική νομοθεσία;

Θα μπορούσε να ανακοινώσει η Επιτροπή τα αποτελέσματα των προσπαθειών που καταβλήθηκαν για τον έλεγχο της εφαρμογής του προαναφερθέντος κοινοτικού κανονισμού για τις εισαγωγές κονσερβών σαρδέλας που προέρχονται από τη Βενεζουέλα και το Περού;

(1) ΕΕ L 212 της 22.7.1989, σελ. 79.

Απάντηση του κ. Fischler εξ ονόματος της Επιτροπής

(13 Ιουνίου 2000)

Ο κανονισμός (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής(1)ποχρεώνει τα κράτη μέλη να ελέγχουν στο έδαφός τους όλες τις δραστηριότητες του κλάδου της αλιείας, συμπεριλαμβανομένης της εμπορίας, ώστε να εξασφαλίζεται η τήρηση του συνόλου της ισχύουσας νομοθεσίας. Η εφαρμογή και ο έλεγχος του κανονισμού 2136/89 ανήκει επομένως στην αρμοδιότητα και την ευθύνη των κρατών μελών.

Κατόπιν καταγγελίας πουποβλήθηκε από ένα κράτος μέλος τον Ιούλιο 1999 και πληροφοριών που ελήφθησαν από ορισμένες ιδιωτικές οργανώσεις, η Επιτροπή απευθύνθηκε στο κράτος μέλος εισαγωγής (Γερμανία), προτρέποντάς το σε αυστηρή εφαρμογή του εν λόγω κανονισμού. Έτσι διορθώθηκαν ορισμένες πρακτικές που δεν συνάδουν με την κοινοτική νομοθεσία. Εντούτοις, επειδή η κατάσταση δεν φαινόταν πλήρως ικανοποιητική, η Επιτροπή στη συνέχεια κίνησε διαδικασία παράβασης κατά του κράτους μέλους εισαγωγής. Η διαδικασία αυτή εκκρεμεί ακόμη.

Η καταγγελία, όπως και η διαδικασία που προαναφέρθηκε, αφορούν την εισαγωγή ψαριών του γένους sardinops προέλευσης Περού και φρίσσας προέλευσης Βενεζουέλας με την ονομασία σαρδέλες. Πρέπει να επισημανθεί το μικρό μέγεθος των κοινοτικών εισαγωγών κονσερβών σαρδέλας με προέλευση αυτές τις δύο χώρες. Το 1999, καμία εισαγωγήπό τους κωδικούς 1604 13 11 20, 1604 13 19 20 και 1604 20 50 10 δεν καταγράφηκε για την Βενεζουέλα. Όσον αφορά το Περού, εισήχθησαν 70 τόνοι από το κράτος μέλος κατά του οποίου κινήθηκε διαδικασία παράβασης.

(1) ΕΕ L 261 της 20.10.1993.
ΓΡΑΠΤΗ ΕΡΩΤΗΣΗ E-2077/00

υποβολή: Chris Davies (ELDR) προς την Επιτροπή

(29 Ιουνίου 2000)

Θέμα: Η οδηγία σχετικά με το χρόνο εργασίας (93/104/ΕΚ)

Σύμφωνα με το άρθρο 18(1)(β)(i) της οδηγίας 93/104/ΕΚ(1), προκειμένου για τους εργαζομένους που εργάζονται περισσότερες από 48 ώρες την εβδομάδα, ο εργοδότης τηρεί και ενημερώνει αρχείο για όλους τους εργαζομένους που παρέχουν τέτοια εργασία.

Είναι ικανοποιημένη η Επιτροπή από το γεγονός ότι αυτή η διάταξη έχει μεταφερθεί στη νομοθεσία του ΗΒ με την καταστατική πράξη 1999/3372;

(1) ΕΕ L 307 της 13.12.1993, σελ. 18.

Απάντηση της κυρίας Διαμαντοπούλου εκ μέρους της Επιτροπής

(7 Σεπτεμβρίου 2000)

Το άρθρο 18, παράγραφος 6 της οδηγίας 93/104/ΕΚ της 23ης Νοεμβρίου 1993 σχετικά με ορισμένα στοιχεία της οργάνωσης του χρόνου εργασίας προβλέπει ότι η Επιτροπήποβάλλει ανά πενταετία στο Κοινοβούλιο, το Συμβούλιο και την Οικονομική και Κοινωνική Επιτροπή έκθεση για την εφαρμογή της οδηγίας σε όλα τα κράτη μέλη.

Η Επιτροπή βρίσκεται στα τελευταία στάδια της προετοιμασίας αυτής της έκθεσης εφαρμογής. Μόλις η Επιτροπή εγκρίνει την έκθεση, θα την διαβιβάσει στο Κοινοβούλιο.
ΓΡΑΠΤΗ ΕΡΩΤΗΣΗ E-1208/00

υποβολή: Anna Karamanou (PSE) προς το Συμβούλιο

(27 Απριλίου 2000)

Θέμα: Η δίωξη 13 Ιρανών εβραϊκού θρησκεύματος στο Ιράν

Για περίπου ένα χρόνο 13 Ιρανοί εβραϊκού θρησκεύματος, χωρίς να έχουν δικαστεί, βρίσκονται στη φυλακή με την κατηγορία της κατασκοπείας και καθημερινάπόκεινται σε απάνθρωπη μεταχείριση και εξευτελισμούς. Σύμφωνα με τελευταίες πληροφορίες, στους περισσότερους από αυτούς δεν έχει επιτραπεί η επιλογή δικηγόρου για να τουςπερασπιστεί στη δίκη που έχει προγραμματιστεί για τις 13 Απριλίου. Λαμβάνονταςπόψη τον κριτικό διάλογο που έχει ξεκινήσει μεταξύ της Ευρωπαϊκής Ένωσης και του Ιράν, ερωτάται το Συμβούλιο τί μέτρα πρόκειται να λάβει προκειμένου να δοθούν εγγυήσεις για δίκαιη και ανοιχτή δίκη και να διασφαλιστεί το δικαίωμα της επιλογής δικηγόρουπεράσπισης;

Κοινή απάντηση στις γραπτές ερωτήσεις E-1208/00 και Ε-1250/00

(28 Σεπτεμβρίου 2000)

Το ζήτημα των 13 Ιρανών εβραϊκού θρησκεύματος έχει ήδη θιγεί κατά τις συνομιλίες, σε όλες τις ευκαιρίες που δόθηκαν και σε όλα τα επίπεδα, μεταξύ αντιπροσώπων της ΕΕ και Ιρανών επισήμων, ιδίως κατά την επίσκεψη του Ιρανού Υπουργού Εξωτερικών κ. Kharrazi στο Ελσίνκι τον Σεπτέμβριο του 1999 και κατά τη συνάντηση διαλόγου ΕΕ-Ιράν τον Δεκέμβριο.

Απαντώντας σε αυτά τα διαβήματα καθώς και στα διαβήματα που πραγματοποίησαν τα κράτη μέλη της Ευρωπαϊκής Ένωσης η ιρανική κυβέρνηση διαβεβαίωσε κατ' επανάληψη την Ευρωπαϊκή Ένωση ότι οι κρατούμενοι εβραίοι θα έχουν δίκαιη και διαφανή δίκη.

Τον Απρίλιο, λίγο πριν από την έναρξη της δίκης, η Ευρωπαϊκή Ένωση τόνισε ξανά στις ιρανικές αρχές τη σημασία που αποδίδει στο ζήτημα αυτό καιπενθύμισε τις δεσμεύσεις που έχει αναλάβει το Ιράν σε σχέση με τη διεξαγωγή της δίκης.

Όταν κατέστη σαφές ότι η δίκη θα διεξαχθεί κεκλεισμένων των θυρών, πράγμα αντίθετο προς τις διαβεβαιώσεις που είχαν δώσει οι ιρανικές αρχές, η Ευρωπαϊκή Ένωση έθεσε και πάλι το συγκεκριμένο θέμα στην Τεχεράνη και συνεχίζει να επιμένει επ' αυτού.
ΓΡΑΠΤΗ ΕΡΩΤΗΣΗ P-2321/00

υποβολή: Roy Perry (PPE-DE) προς την Επιτροπή

(30 Ιουνίου 2000)

Θέμα: Ευρωπαϊκή χρηματοδότηση

Πόσα χρήματα έχουν καταβληθεί από ταμεία της ΕΕπέρ σχεδίων στην κομητεία του Hampshire στην πόλη του Southampton στην πόλη του Portsmouth και στην κομητεία της Νήσου Wight κατά τα τελευταία 4 έτη με κατανομή ανά ταμείο, έργο, έτος και περιοχή;

Συμπληρωματική απάντηση του κ. Prodi εξ ονόματος της Επιτροπής

(20 Σεπτεμβρίου 2000)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0911/00

υποβολή: Hiltrud Breyer (Verts/ALE) προς την Επιτροπή

(25 Μαρτίου 2000)

Θέμα: Παραβίαση των οδηγιών για τους φυσικούς οικοτόπους και την προστασία της άγριας πανίδας και χλωρίδας με την επέκταση του γηπέδου γκολφ στο Γκέρσχαϊμ-Ρούμπενχαϊμ

1. Γνωρίζει η Επιτροπή ότι με τη σχεδιαζόμενη επέκταση του γηπέδου γκολφ γίνεται σημαντική επέμβαση σε περιοχή που αποτελεί εν δυνάμει προστατευόμενο φυσικό οικότοπο καθώς και ότι απειλείται σοβαρά ο κατά προτεραιότητα προστατευτέος βιότοπος συμπεριλαμβανομένων των ειδών λεπιδοπτέρων Eurodryas aurinia και Maculinea arion;

2. Θεωρεί η Επιτροπή ότι ένας σοβαρός έλεγχος των επιπτώσεων στο περιβάλλον σύμφωνα με την οδηγία για τους φυσικούς οικοτόπους και την προστασία της άγριας πανίδας και χλωρίδας μπορεί να πραγματοποιηθεί μόνο μετά την εξέταση μιας ολοκληρωμένης βλαστικής περιόδου;

3. Συμμερίζεται η Επιτροπή την άποψη ότι το δημοτικό συμβούλιο του Γκέρσχαϊμ δεν μπορεί να παραβλέπει ελαφρά τη καρδία τη νομοθεσία της ΕΕ;

4. Συμμερίζεται η Επιτροπή την άποψη ότι δεδομένης μίας τόσο εξόφθαλμης παραβίασης του κοινοτικού δικαίου πρέπει να εξετασθεί το ενδεχόμενο κινήσεως της διαδικασίας επί παραβάσει;

Απάντηση της κας Wallstrm εξ ονόματος της Επιτροπής

(18 Μαΐου 2000)

Η Επιτροπή πληροφορήθηκε πρόσφατα τα σχετικά με έργο γηπέδου γκόλφ στο Gersheim/Rubenheim, του οποίου η επέκταση ενδέχεται να θίξει δυνητική τοποθεσία κοινοτικής σημασίας, η οποία θα έπρεπε να προταθεί βάσει της οδηγίας 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων και της άγριας πανίδας και χλωρίδας(1) (Οδηγία για τα ενδιαιτήματα).

Μέχρι στιγμής η Επιτροπή έχει πληροφορηθεί μόνο για την ύπαρξη ενός όχι προτεραιότητας είδους πεταλούδας που εμπίπτει στην οδηγία 92/43/ΕΟΚ, χωρίς βιβλιογραφική επιστημονική τεκμηρίωση, χωρίς πληροφορίες για το πληθυσμιακό μέγεθος, την σημασία της τοποθεσίας και χωρίς στοιχεία για τα ήδη προβλεπόμενα μέτρα αποκατάστασης ή άμβλυνσης των συνεπειών.

Με βάση τις πληροφορίες αυτές, δεν είναι δυνατή η συναγωγή συμπερασμάτων για το κατά πόσον η περιοχή πρέπει να προταθεί ως τοποθεσία κοινοτικής σημασίας σύμφωνα με την οδηγία 92/43/ΕΟΚ. Ούτε εξάλλου μπορεί να συναχθεί προς το παρόν συμπέρασμα για το κατά πόσον οι αρχές έχουν ή δεν έχουν τηρήσει, στην περίπτωση αυτή, την κοινοτική νομοθεσία. Η διατήρηση των δύο ειδών πεταλούδας στην οποία αναφέρεται το Αξιότιμο Μέλος του Κοινοβουλίου ενδέχεται να είναι δυνατή σε τμήματα του γηπέδου γκόλφ, εφόσον ληφούν τα κατάλληλα μέτρα για την διατήρηση των εκεί ενδιαιτημάτων τους και εφόσον αναληφθούν κατάλληλες ενέργειες αποκατάστασης ή άμβλυνσης των συνεπειών.

Με βάση τις μέχρι τώρα διαθέσιμες πληροφορίες, δεν προκύπτει παράβαση της κοινοτικής νομοθεσίας. Το Αξιότιμο Μέλος του Κοινοβουλίου καλείται να προσκομίσει ειδικά και λεπτομερή στοιχεία για την τοποθεσία, προκειμένου να επιτρέψει στην Επιτροπή να εξετάσει διεξοδικά το ζήτημα.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ P-1764/00

υποβολή: Glyn Ford (PSE) προς το Συμβούλιο

(5 Ιουνίου 2000)

Θέμα: Η ελευθερία του Τύπου στη Ρωσία

Είναι άραγε της άποψης το Συμβούλιο ότι η έρευνα που διεξήγαγε η FSB (πρώην ΚGB) στα γραφεία του ανεξάρτητου Δημοσιογραφικού Ομίλου Media Most αποτελεί δείγμα ενός νέου κλίματος, 10 χρόνια μετά την πτώση του τείχους του Βερολίνου και αρκετά χρόνια μετά την κατάργηση του κομμουνισμού στη Ρωσία;

Δεν ανησυχεί άραγε το Συμβούλιο με αυτή την επίθεση κατά της ελευθεροτυπίας, κατά του Media Most και του τηλεοπτικού του σταθμού NTV, του οποίου ο πρόεδρος Βλαντιμίρ Γκουσίνσκυ είναι επίσης σημαντικό στέλεχος της Ρωσικής Εβραϊκής Κοινότητας;

Προτίθεται άραγε το Συμβούλιο να ζητήσει από τον πρόεδρο Βλαντιμίρ Πούτιν να εγγυηθεί την ελευθερία έκφρασης και να καταγγείλει αυτές τις μεθόδους, που είναι απαράδεκτες για ένα κράτος το οποίο σέβεται το νόμο, είναι μέλος του Συμβουλίου της Ευρώπης και που προσδοκά μια μέρα να γίνει μέλος της Ευρωπαϊκής Ένωσης;

Απάντηση

(26 Σεπτεμβρίου 2000)

Το Συμβούλιο σημείωσε με ανησυχία την έρευνα που διεξήγαγε η FSB στα γραφεία του Δημοσιογραφικού Ομίλου MediaMost. Έχει επανειλημμένα τονίσει στις ρωσικές αρχές, ιδίως δε κατά τη Διάσκεψη Κορυφής ΕΕ-Ρωσίας στις 29 Μαΐου, ότι η ελευθερία και η ανεξαρτησία των μέσων μαζικής ενημέρωσης αποτελούν ουσιαστική συνιστώσα κάθε δημοκρατικής, ελεύθερης και ανοικτής κοινωνίας. Ο σεβασμός των θεμελιωδών δημοκρατικών αρχών αποτελεί ακρογωνιαίο λίθο της εταιρικής σχέσης μεταξύ ΕΕ και Ρωσίας και βασικό στοιχείο της Συμφωνίας Εταιρικής Σχέσης και Συνεργασίας.

Μεταξύ των κυρίων στόχων της Κοινής Στρατηγικής της ΕΕ για τη Ρωσία συγκαταλέγεται η στήριξη της εδραίωσης των δημόσιων θεσμών της Ρωσίας, και ειδικότερα του εκτελεστικού, του νομοθετικού και του δικαστικού σώματος σύμφωνα με τις δημοκρατικές αρχές. Το Συμβούλιο θα εξακολουθήσει ναποστηρίζει τις δημοκρατικές μεταρρυθμίσεις στη Ρωσία και θα παρακολουθεί εκ του σύνεγγυς τις εξελίξεις στον τομέα αυτό, δίνοντας ιδιαίτερη προσοχή στην ελευθερία των μέσων μαζικής ενημέρωσης.
ΓΡΑΠΤΗ ΕΡΩΤΗΣΗ E-1681/00

υποβολή: Bart Staes (Verts/ALE) προς την Επιτροπή

(29 Μαΐου 2000)

Θέμα: Ρύθμιση για την εξαγορά ολλανδικών μονάδων χοιροτροφίας

Τα χρηματοδοτικά μέσα που προορίζονται για τη μείωση του ζωικού κεφαλαίου χοίρων στην Ολλανδία χρησιμοποιούνται για την αγορά μονάδων χοιροτροφίας στην Φλάνδρα. Έτσιπάρχει κίνδυνος το ολλανδικό μέτρο να μην επιτύχει το στόχο του σε ευρωπαϊκό επίπεδο: η συνολική ποσότητα λιπάσματος δεν μειώνεται στην Ολλανδία και την Φλάνδρα.

Λαμβάνονταςπόψη ότι η Επιτροπή:

α) γνωρίζει τα σοβαρά προβλήματα που αντιμετωπίζει η Φλαμανδική Περιφέρεια λόγω της παρουσίας μεγάλων ποσοτήτων φωσφόρου και αζώτου (βλ. Ε-2686/99-NL) και

β) απευθύνθηκε στο Ευρωπαϊκό Δικαστήριο για να καταγγείλει την ολλανδική πολιτική στον τομέα των λιπασμάτων,

Επιβάλλεται η συντονισμένη αντιμετώπιση του προβλήματος των λιπασμάτων στην Ολλανδία και την Φλάνδρα mldr

1. Είναι διατεθειμένη η Επιτροπή να ζητήσει από την ολλανδική κυβέρνηση να λάβει μέτρα κατά της χρησιμοποίησης των προοριζομένων για την μείωση του ολλανδικού ζωικού κεφαλαίου χοίρων χρημάτων για την αγορά εκμεταλλεύσεων χοιροτροφίας στην Φλάνδρα, λαμβάνονταςπόψη τα σοβαρά προβλήματα που αντιμετωπίζει η Φλαμανδική Περιφέρεια λόγω της παρουσίας μεγάλων ποσοτήτων φωσφόρου και αζώτου (βλ. Ε-2686/99-NL) και τη διαδικασία που η Επιτροπή κίνησε προς το Ευρωπαϊκό Δικαστήριο για να καταγγείλει την ολλανδική πολιτική στον τομέα των λιπασμάτων; Εάν όχι, για ποιό λόγο;

2. Είναι διατεθειμένη η Επιτροπή να ζητήσει από την ολλανδική κυβέρνηση να λάβει μέτρα κατά της χρησιμοποίησης των προοριζομένων για την μείωση του ολλανδικού ζωικού κεφαλαίου χοίρων χρημάτων για την αγορά εκμεταλλεύσεων χοιροτροφίας στην Φλάνδρα, επειδήπάρχει κίνδυνος το ολλανδικό μέτρο να μην επιτύχει το στόχο του σε ευρωπαϊκό επίπεδο (και πιο συγκεκριμένα: η συνολική ποσότητα λιπασμάτων στην Ολλανδία και την Φλάνδρα δεν μειώνεται); Εάν όχι, για ποιό λόγο; Πιστεύει άραγε η Επιτροπή ότι η αγορά φλαμανδικών μονάδων χοιροτροφίας με χρηματοδοτικά μέσα της ολλανδικής ρύθμισης για τη μείωση του αριθμού χοίρων συμβιβάζεται με την ευρωπαϊκή αντιμετώπιση του προβλήματος των λιπασμάτων;

Απάντηση του κ. Fischler εξ ονόματος της Επιτροπής

(7 Ιουλίου 2000)

Η Επιτροπή εξετάζει σήμερα έναφιστάμενο μηχανισμό για τον κλάδο (εντατικής) κτηνοτροφίας στις Κάτω Χώρεςπό το πρίσμα των κανόνων για τις κρατικές ενισχύσεις.

Οι ολλανδικές αρχές επιβεβαίωσαν ότι επιδοτήσεις μπορούν να χορηγούν μόνο αφού η Επιτροπή εγκρίνει το μηχανισμό. Δεν είναι βάσιμη η δήλωση ότι οι ολλανδοί κτηνοτρόφοι χρησιμοποιούν τις παρεχόμενες επιδοτήσεις για να μειώσουν το χοιροτροφικό τους κεφάλαιο ώστε να αγοράσουν δυναμικότητα στη Φλάνδρα.

Επιπλέον, οι φλαμανδικές αρχές αναφέρουν ότι σήμερα δενπάρχει δυνατότητα για κτηνοτρόφους, οποιασδήποτε εθνικότητας, να αγοράσουν νέα δικαιώματα κόπρου, και τοιουτοτρόπως να αυξήσουν την παραγωγή κόπρου στη Φλάνδρα.

Στο παρόν στάδιο η Επιτροπή δεν έχει ακόμη διαμορφώσει θέση σχετικά με τον προτεινόμενο ολλανδικό μηχανισμό ενισχύσεων. Ως εκ τούτου, δεν δύναται ακόμη να κρίνει κατά πόσο πιθανή έγκριση του μηχανισμού θα συνδεθεί με την εκπλήρωση τυχόν όρων
ΓΡΑΠΤΗ ΕΡΩΤΗΣΗ E-2121/00

υποβολή: Camilo Nogueira Romn (Verts/ALE) προς την Επιτροπή

(30 Ιουνίου 2000)

Θέμα: Αλιευτικά σκάφη της Αργεντινής που ανήκουν σε επιχειρήσεις της Γαλικίας

Είναι γνωστές οι δυσχέρειες που αντιμετωπίζουν τα αλιευτικά σκάφη της Αργεντινής, τα οποία ανήκουν σε επιχειρήσεις ευρωπαϊκού κεφαλαίου, στην συγκεκριμένη περίπτωση σε επιχειρήσεις της Γαλικίας, όταν αλιεύουν στα ύδατα της δικαιοδοσίας του κράτους στο οποίο ανήκουν σύμφωνα με το νόμο και τούτο επειδή οι αρχές της χώρας ευνοούν τα συμφέροντα άλλων τομέων του στόλου. Οι διακρίσεις τις οποίεςφίστανται τα εν λόγω αλιευτικά σκάφη προκάλεσαν, μεταξύ άλλων, ενέργειες διαμαρτυρίας στο Πουέρτο Μαντρύν (Παταγωνία) και στο Μπουένος Άιρες.

Είναι διατεθειμένη η Ευρωπαϊκή Επιτροπή να συνάψει μια σταθερή συμφωνία με την Αργεντινή, που θα προστατεύει τις επενδύσεις και θα εγγυάται τα συμφέροντα και τις δραστηριότητες των αλιευτικών σκαφών της Αργεντινής, τα οποία ανήκουν σε επιχειρήσεις της Γαλικίας;

Απάντηση του κ. Fischler εξ ονόματος της Επιτροπής

(28 Ιουλίου 2000)

Η θέση της Επιτροπής σχετικά με ορισμένα μέτρα διατήρησης τα οποία θέσπισε η Αργεντινή για να αντιμετωπίσει την κατάσταση των αποθεμάτων παραμένει η αυτή.

Κατά τις συνομιλίες που πραγματοποιήθηκαν τον περασμένο Φεβρουάριο με τη νέα κυβέρνηση της Αργεντινής, η Επιτροπή ανέφερε την κατάσταση των μικτών εταιριών που συστάθηκαν στο πλαίσιο της συμφωνίας αλιείας και ζήτησε αναθεώρηση ορισμένων από τα μέτρα αυτά διατήρησης, προκειμένου να αποκατασταθεί η γενική ισορροπία της συμφωνίας.

Για το λόγο αυτό η Επιτροπή επιμένει στην αναγκαιότητα να συνεδριάσει με τις αρχές της Αργεντινής προκειμένου να εξετάσει τη σημερινή κατάσταση και να αναζητήσει μια συμφωνία η οποία, λαμβάνονταςπόψη την κατάσταση των αποθεμάτων, θα διασφαλίσει μια κάποια νομική και οικονομική σταθερότητα στις μεικτές εταιρίες οι οποίες έχουν συσταθεί στο πλαίσιο της συμφωνίας αλιείας.
ΓΡΑΠΤΗ ΕΡΩΤΗΣΗ E-1399/00

υποβολή: Phillip Whitehead (PSE) προς την Επιτροπή

(4 Μαΐου 2000)

Θέμα: Πιστοποιητικό φαρμακευτικών προϊόντων

Θα μπορούσαν οι αρχές του ελεύθερου εμπορίου να συμβιβαστούν με την έννοια των δικαιωμάτων αποκλειστικής διανομής, έμμεση συνέπεια του πιστοποιητικού φαρμακευτικών προϊόντων, ιδίως σε ό, τι αφορά την τροφοδοσία των νεοεμφανιζόμενων χωρών με τα βασικά φαρμακευτικά προϊόντα;

Απάντηση του κ. Liikanen εξ ονόματος της Επιτροπής

(16 Ιουνίου 2000)

Τα πιστοποιητικά εξαγωγής (πιστοποιητικό φαρμακευτικών προϊόντων) που εκδίδουν οι εθνικές ή οι κοινοτικές αρχές, στηρίζονται στοπόδειγμα του Παγκόσμιου Οργανισμού Υγείας (ΠΟΥ).

Κύριος στόχος τους είναι η βεβαίωση του γεγονότος ότι το φάρμακο για το οποίο ζητείται το πιστοποιητικό διαθέτει, όντως, άδεια κυκλοφορίας χορηγηθείσα από τις αρχές της χώρας εξαγωγής.

Ο κύριος στόχος τους λοιπόν συνδέεται με την άδεια κυκλοφορίας και όχι με το κύκλωμα διανομής ή με την πρόσβαση στην αγορά φαρμάκων. Δεν παρέχει, αυτό καθαυτό, το δικαίωμα αποκλειστικής διανομής. Το πιστοποιητικό συνιστά μια εγγύηση και διευκολύνει την πρόσβαση των φαρμάκων στις αναπτυσσόμενες χώρες εισαγωγής.